b"\n_START_ARTICLE_\nI'm Not a Girl, Not Yet a Woman\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0je napisal Dido, dodatno pisanje, produkcijo in avdio me\xc5\xa1anje pa sta opravila Max Martin in Rami Yacoub. Britney Spears je vokale za pesem posnela maja 2001 v studiu Maratone v Stockholmu, \xc5\xa0vedska, in junija 2001 v studiu Battery v New York Cityju, New York. Spremljevalne vokale sta zapela Max Martin in Jeanette Oison. Pesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0so na za\xc4\x8detku nameravali vklju\xc4\x8diti samo na soundtrack filma Ve\xc4\x8d kot dekle (2002) in Britney Spears se je \xc5\xa1ele kasneje odlo\xc4\x8dila, da bo pesem vklju\xc4\x8dila tudi na svoj tretji glasbeni album, Britney (2001). Pesem je Britney Spears ozna\xc4\x8dila za\xc2\xa0\xc2\xbbzelo navdihujo\xc4\x8do [...] in po vsej verjetnosti eno izmed meni najljub\xc5\xa1ih pesmi, kar sem jih kdaj pela\xc2\xab, hkrati pa je zaradi pisanja besedila pohvalila Dida, saj\xc2\xa0\xc2\xbbmi je bilo res v veliko \xc4\x8dast, da si del mojega albuma. Hvala za tvoj prispevek.\xc2\xab\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0je soft rock balada z veliko poudarka na klavirju, ki traja tri minute in devetin\xc5\xa1tirideset sekund. Pesem je napisana v E-duru. Besedilo pesmi govori o jezi in bole\xc4\x8dini, ki pestijo najstnice v puberteti, v eni izmed kitic pa Britney Spears trdi:\xc2\xa0\xc2\xbbV\xc4\x8dasih sem menila, da imam odgovor za vse\xc2\xab\xc2\xa0(\xc2\xbbI used to think I had the answers to everything\xc2\xab). Pesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0sestavlja osnovna procesija akordov E\xe2\x99\xad\xe2\x80\x93A\xe2\x99\xad2\xe2\x80\x93Fm7\xe2\x80\x93B\xe2\x99\xad.\n_START_SECTION_\nSprejem kritikov\n_START_PARAGRAPH_\nCatherine Halaby iz revije Yale Daily News je pesem ozna\xc4\x8dila za\xc2\xa0\xc2\xbbdobro oblikovano balado\xc2\xab, ki\xc2\xa0\xc2\xbbizpade kot katalizator njenega nasveta, kako naj se njene mlade \xc5\xbeenske obo\xc5\xbeevalke soo\xc4\x8dijo s puberteto in razlaga za njeno dekli\xc5\xa1ko, vendar ne otro\xc4\x8dje obna\xc5\xa1anje.\xc2\xab Jim Farber iz revije Daily News je med oceno turneje Dream Within a Dream Tour pesem ozna\xc4\x8dil za\xc2\xa0\xc2\xbbsladko pop pesem\xc2\xab, tako kot njeno prej\xc5\xa1njo balado,\xc2\xa0\xc2\xbbDon't Let Me Be the Last to Know\xc2\xab. Nikki Tranker s spletne strani PopMatters je pesem ozna\xc4\x8dila za\xc2\xa0\xc2\xbbBritneyjino izstopajo\xc4\x8do izjavo z albuma [Britney], [...] balado, ki [pevki] dopu\xc5\xa1\xc4\x8da pokazati svoje vokalne sposobnosti, kljub temu pa \xc5\xa1e vedno sledi pravilom varnega popa.\xc2\xab\xc2\xa0Poleg tega je pesem primerjala z raznimi baladami, ki jih je napisala Diane Warren. Katie Perone iz revije Loyola Greyhound je napisala, da je pesem\xc2\xa0\xc2\xbbo\xc4\x8ditno definirala temo dela: Britneyjino odra\xc5\xa1\xc4\x8danje in \xc5\xbeeljo potem, da bi delala, kar si \xc5\xbeeli.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbI'm Not a Girl, Not Yet a Woman\xc2\xab\xc2\xa0je u\xc5\xbeivala v velikem moderatnem uspehu. \xc4\x8ceprav so jo izdali zato, da bi pomagala pri promociji filma Ve\xc4\x8d kot dekle, pesem v Zdru\xc5\xbeenih dr\xc5\xbeavah Amerike ni bila tako uspe\xc5\xa1na. Na lestvico Billboard Hot 100 se sploh ni uvrstila, na lestvici Billboard Bubbling Under Hot 100 pa je zasedla drugo mesto. Kakorkoli \xc5\xbee, pesem se je uvrstila na enaindvajseto mesto lestvice Billboard Pop Songs in na enainpetdeseto mesto kanadske glasbene lestvice. Pesem je potem, ko je na lestvici v Zdru\xc5\xbeenem kraljestvu ostajal \xc5\xbee sedem tednov, kon\xc4\x8dno zasedel drugo mesto. Na avstralski lestvici je pesem zasedla sedmo mesto in kasneje prejela zlato certifikacijo s strani organizacije Australian Recording Industry Association za 30.000 prodanih izvodov. Eno izmed prvih desetih mest je pesem zasedla tudi na avstrijski, nem\xc5\xa1ki, irski, nizozemski in \xc5\xa1vedski lestvici."